Upravo u ovom trenutku
sam počeo raditi na kreiranju takozvane Škole majstorisanja.
Škola majstorisanja je mjesto gdje djeca mogu skupljati štapove,
čekiće i ostale opasne predmete,
a da im se vjeruje.
Da im se vjeruje da neće ozlijediti sebe,
a ni druge.
Škola majstorisanja ne prati utvrđeni nastavni plan i program,
i nema nikakvih testova.
Ne pokušavamo naučiti nikoga nečemu specifičnom.
Kada djeca stignu,
suočavaju se sa mnogim stvarima:
drvetom, ekserima, užetom i točkovima,
te sa mnogo alata, pravog alata.
Za djecu je to šestodnevno prožimajuće iskustvo.
U tom kontekstu, možemo ponuditi djeci vrijeme,
nešto čega, izgleda, nedostaje
u njihovom pretrpanom rasporedu.
Cilj nam je da pri odlasku
imaju bolji osjećaj kako napraviti stvari
nego što su imali pri dolasku,
i da duboko u sebi shvate
da rješenja mogu pronaći dok se zezaju.
Nikad ništa ne ispadne kako je planirano... nikad.
(Smijeh)
Djeca ubrzo nauče
da svi projekti krenu naopako
(Smijeh)
i počinju prihvatati da svaki korak
u radu na projektu predstavlja korak bliže
slatkom uspjehu,
ili veseloj katastrofi.
Počinjemo od škrabotina i skica.
Nekad znamo napraviti prave planove.
A nekad jednostavno počnemo sa izradom.
Izrada predmeta je važan dio iskustva:
angažujete se, potpuno se zaokupite
i predate problemu koji treba riješiti.
Robin i ja, radeći kao saradnici,
stalno težimo da
dovršimo planirane projekte.
Uspjeh leži u radu,
a neuspjesi se slave i analiziraju.
Problemi postaju zagonetke
i prepreke nestaju.
Kada se suočimo sa naročito teškim
preprekama ili kompleksnim stvarima,
dolazi do jako zanimljivog postupka: dekoracije.
(Smijeh)
Dekoracija nedovršenog projekta
je neka vrsta konceptualne inkubacije.
Iz ovih kratkih perioda rađaju se duboka saznanja
i nevjerovatni novi pristupi rješavanju problema
koji su ih mučili nedugo prije toga.
Svi materijali su dostupni za upotrebu.
Čak one obične, odvratne, plastične kese
mogu postati most,
jači nego što je iko zamislio.
Stvari koje oni izrađuju
začude i njih same.
Video: Tri, dva, jedan, kreni!
Gever Tulley: Rolerkoster koji su napravili sedmogodišnjaci.
Video: Jupi!
(Aplauz)
GT: Hvala vam. Bilo mi je veliko zadovoljstvo.
(Aplauz)